wickkiey/tamil-wikipedia-chunked huggingface dataset:
# நியூட்டன் (அலகு)

இயற்பியலில், **நியூட்டன்** (*newton*, குறியீடு: N) என்பது விசையின் SI அலகாகும். சர் ஐசக் நியூட்டன் நினைவாக இந்தப் பெயர் சூட்டப்பட்டது. நியூட்டன் அலகு முதன்முதலில் 1904 வாக்கில் பயன்படுத்தப்பட்டது. 1948-இல் நடந்த நிறைகள் மற்றும் அளவைகள் மீதான பொது மகாநாடு (*General Conference on Weights and Measures - CGPM*)-க்குப் பிறகு, விசையின் அலகாக அதிகாரப்பூர்வமாக ஏற்றுக்கொள்ளப்பட்டது.  
ஒரு கிலோகிராம் திணிவுள்ள பொருளொன்றில் ஒரு மீட்டர்/செக்கன்<sup>2</sup> வேகவளர்ச்சியை (*acceleration*) உருவாக்கத் தேவையான விசையே ஒரு நியூட்டன் என வரைவிலக்கணம் கூறுகின்றது..  
நியூட்டன், SI அடிப்படை அலகுகளில், **கிகி x மீ x செக்<sup>−2</sup>** என்பவற்றை உள்ளடக்கிய ஒரு SI அலகு ஆகும்.  
:<math>1\, \mathrm{N}=1\, \mathrm{kg} \cdot \mathrm{m} / \mathrm{s}^{2}</math>
# நியூட்டன் (அலகு)

## எடுத்துக்காட்டுகள்

நிறை என்பதன் ஒரு வரைவிலக்கணம், புவியீர்ப்பு காரணமாக இரு பொருட்களிடையே உள்ள விசை என்பதனால், நியூட்டன் நிறையின் ஒரு அலகுமாகும். புவி மேற்பரப்பின் வெவ்வேறு இடங்களில் சில பத்திலொரு பங்கு வீதம் அளவுக்கு வேறுபட்டாலும், ஒரு கிலோகிராம் திணிவுள்ள ஒரு பொருள் புவியின் மேற்பரப்புக்கு அண்மையில் அண்ணளவாக 9.81 நியூட்டன்களாக இருக்கும். வேறுவகையில், **9.81<sup>−1</sup>** கிகி திணிவுள்ள ஒரு பொருள் (≈101.94 கிராம்கள்) அண்ணளவாக ஒரு நியூட்டன் நிறையுடையதாக இருக்கும்.
# பாசுக்கல் (அலகு)

**பாசுக்கல்** அல்லது ***பாஸ்கல்*** (Pascal) (குறியீடு **Pa**) என்பது அழுத்தத்தின் SI அலகு ஆகும். பாசுக்கல் என்பது ஒரு சதுர மீட்டர் பரப்பில் ஒரு நியூட்டன் எடை செயல்படும்போதுள்ள அழுத்தம் ஆகும். அதாவது ஒரு பாசுக்கல் என்பது நியூட்டன்/மீட்டர்<sup>2</sup> க்குச் சமமாகும். புகழ் பெற்ற பிரான்சியக் கணித அறிஞரும், இயற்பியலாளரும், மெய்யியல் அறிஞருமான பிளேய்சு பாசுக்கல் (Blaise Pascal) நினைவாக இந்த அலகு பெயரிடப்பட்டுள்ளது.  
; 1 Pa
: = 1 N/m<sup>2</sup> = 1 (kg·m/s<sup>2</sup>)/m<sup>2</sup> = 1 kg/m·s<sup>2</sup>
: = 0.01 மில்லிபார்
: = 0.00001 பார்  
இதே அலகு தகைவு (stress (physics)|stress), யங் கெழு அல்லது யங் எண்(Young's modulus), இழுவலிமை (tensile strength) ஆகியவற்றையும் அளக்கப் பயன்படுகிறது.  
தரையில், கடல்மட்டத்தில், சீரான வளிமண்டல அழுத்தம் 101,325 பா (Pa) = 101.325 கிபா (kPa) = 1013.25 ஃகெபா (hPa) = 1013.25 மிபார் (mbar) = 760 டார் (ISO 2533) ஆகும்.  
உலகெங்கிலும் வானிலையாளர்கள் (Meteorologists) வெகு காலமாக வளிமண்டல அழுத்தத்தை மில்லிபார் என்னும் அலகால் அளந்துவந்தனர். SI அலகுகள் வந்தபிறகும் இந்த மில்லிபார் அளவை பின்பற்றும் முகமாக மில்லிபாருக்கு இணையான ஃகெக்டோ-பாசுக்கல் என்னும் அலகைப் பயன்படுத்துகின்றனர். ஒரு ஃகெக்டோ பாசுக்கல் என்பது 100 பாசுக்கலுக்கு ஈடு. ஒரு மில்லிபார் என்பது 100 பாசுக்கல் ஆகும். பிற துறைகளில் கிலோபாசுக்கல் போன்ற SI அலகுகளையே பயன்படுத்துகின்றனர். குறைக்கடத்தி கருவி உருவாக்க இயலிலும், வெற்றிடத்தன்மையை (அழுத்தக் குறைவுத் தன்மையை) அளக்க பாசுக்கல் என்னும் அழுத்த அளவு பயன்படுத்தினாலும், கூடவே டார் (Torr) என்னும் அளவையும் பயன்படுத்துகின்றனர்.  
; 1 கெக்டோ பாசுக்கல்(hectopascal) (hPa) : = 100 Pa = 1 (மில்லிபார்) mbar
; 1 கிலோபாசுக்கல் (kilopascal) (kPa) : = 1000 Pa = 10 hPa  
முன்னாளைய சோவியத் யூனியனில் மீட்டர்-டன்-நொடி அலகுமுறையில் (mts system) பீசே (pieze) என்னும் அலகை அழுத்தத்திற்குப் பயன்படுத்தினர். அது ஒரு கிலோபாசுக்கலுக்கு ஈடு ஆகும்.
# பாசுக்கல் (அலகு)

## பல்வேறு (தோராயமான) மதிப்புகளின் எடுத்துக்காட்டுக்கள்

(அறிமுகத்துக்கு SI முன்னொட்டு பார்க்கவும்)  
| 10 பா (Pa) | ஒரு செங்குத்துக்குழாயில் ஒரு மில்லிமீட்டர் உயரம் நீரின் உயர்ச்சியால் அடியே எற்படும் அழுத்தம்; |  |  |
| --- | --- | --- | --- |
| 1 kPa (கிபா) | செவ்வாய் கோளின் வளிமண்டலத்தின் அழுத்தம், ∼ பூமியின் கடல்மட்ட அழுத்தத்தில் 1 %. |  |  |
| 10 kPa (கிபா) | 1 மீட்டர் உயரம் நீர் ஏறுவதால் ஏற்படும் அழுத்தம்¹, அல்லது
பூமியின் கடல் மட்டம்கடல்மட்டத்தில் இருந்து 1000 மீட்டர் உயரம் ஏறினால் காற்றின் அழுத்தத்தில் ஏற்படும் தணிவு (குறைப்பு) |  |  |
| 101.325 kPa (கிபா) | கடல்மட்டத்தில் இருக்கும் சீர்தரமான வளிமண்டல அழுத்தம் = 1013.25 hPa (ஃகெபா) |  |  |
| 10 MPa (மெபா) | - | 100 MPa (மெபா) | பசிபிக் பெருங்கடலில் உள்ள மரியானா பெரும்பிளம் (Mariana Trench )யில், ஏறத்தாழ 10 கிலோமீட்டர் (km) ஆழத்தில் உள்ள அழுத்தம் |
| 10 GPa (கிகாபா) | வைரம் உருவாகும் அழுத்தம்;. |  |  |
| 100 GPa (கிகாபா) | கருத்தியல் கணிப்புப்படி கரிம நானோகுழாய் (கார்பன் னானோகுழாய்) (CNTs) இன் இழுவலிமை (tensile strength) | } |  |
¹பூமியின் நிலப்பரப்பில்
# பாசுக்கல் (அலகு)

## மற்ற அழுத்த அலகுகளுடன் ஒப்பீடு

| 1 மில்லிபார் | 100 Pa |  |
| --- | --- | --- |
| 1 வளிமண்டல அழுத்தம் | 101 325 Pa |  |
| 1 மில்லிமீட்டர் பாதரசம் (mmHg) (அல்லது டார் (Torr)) | 133.332 Pa |  |
| 1 அங்குல பாதரசம் (1 mmHg) | 3 386.833 Pa | } |
# மறுமலர்ச்சி திராவிட முன்னேற்றக் கழகம்

**மறுமலர்ச்சி திராவிட முன்னேற்றக் கழகம்** ( ம. தி. மு. க., *Marumalarchi Dravida Munnetra Kazhagam*) தமிழ்நாட்டு அரசியல் கட்சியாகும். 1993-ஆம் ஆண்டு, திராவிட முன்னேற்றக் கழகத்தில் இருந்து வைகோ உட்பட சிலர் வெளியேற்றப்பட்டதைத் தொடர்ந்து, மறுமலர்ச்சி திராவிட முன்னேற்றக் கழகம் என்ற புதிய அரசியல் அமைப்பை உருவாக்கினர். 1994-ஆம் ஆண்டு மே 6-ஆம் நாள், சென்னை, தியாகராய நகரில் உள்ள தென்னிந்திய நடிகர் சங்கக் கட்டடத்தில் கூடிய பொதுக்குழு, புதிய அமைப்பின் கொடி, கொள்கை, குறிக்கோள்களைத் திட்டமிட்டு வகுத்தது.
# மறுமலர்ச்சி திராவிட முன்னேற்றக் கழகம்

## தேர்தல் பங்களிப்பு
- 2021 சட்டமன்ற தேர்தலில் திமுக கூட்டணியில் தொடர்ந்த மதிமுக அக்கட்சி உருவாக்கிய மதச்சார்பற்ற முற்போக்குக் கூட்டணியில் 6 சட்டமன்ற தொகுதிகள் ஒதுக்கப்பட்டு அதில் திமுக தேர்தல் சின்னமான **உதயசூரியன்** சின்னத்தில் மதிமுக சட்டமன்ற வேட்பாளர்கள் போட்டியிட்டனர். இம்முறை சாத்தூர், வாசுதேவநல்லூர், மதுரை தெற்கு, அரியலூர் ஆகிய 4 தொகுதிகளில் வெற்றி பெற்றனர்.
- மேலும் அத்தேர்தலில் திமுகவில் முதல் முறையாக மு. க. ஸ்டாலின் முதல்வராக பொறுப்பேற்று கொண்டு முழுபெரும்பான்மையோடு ஆட்சி அமைப்பற்கு மதிமுக தலைவர் வைகோ அவர்கள் பங்கு அளபெரியதாக இருந்தது மட்டுமின்றி வைகோவின் மதிமுக தலைமையேற்ற கூட்டணியில் முதன் முறையாக வெற்றி பெற்று ஆட்சி அமைத்த அணியாகவும் அமைந்தது.
- அதன் பிறகு மதிமுக கட்சியில் தலைவர் வைகோ வயோதிகத்தை காரணம் காட்டி அவருக்கு பிறகு அவரது மகன் துரை வைகோ மதிமுக தலைமை பொறுப்பெற்ற போது கட்சிக்குள் முன்னணி தலைவர்கள் மற்றும் மூத்த நிர்வாகிகள் இடையே பலமான எதிர்ப்பை ஏற்படுத்தியது.
- அதனால் வைகோவின் மதிமுக கட்சியின் வாரிசு அரசியல் எதிர்ப்பு என்ற அடிப்படை கொள்கைக்கு எதிரான நிலையில் துரை வைகோவை தலைமை ஏற்க செய்ததால் பல முன்னணி தலைவர்கள், மூத்த நிர்வாகிகள் கட்சியில் இருந்து வெளியேறினர்.
- மேலும் அதன் பிறகு 2024 நாடாளுமன்ற தேர்தலின் போது தலைவர் வைகோ அவர்கள் மதிமுகவின் மக்களவை உறுப்பினராக இருந்த கணேசமூர்த்திக்கு மீண்டும் மக்களவை உறுப்பினராக தேர்தலில் போட்டியிட வாய்ப்பளிக்காமல் தனது மகன் துரை வைகோவிற்கு அம்மக்களவை உறுப்பினர் வேட்பாளராக அறிவித்து போட்டியிட வாய்ப்பளித்ததாலே தனது கட்சி பிரதிநிதித்துவம் குறைந்ததை தாங்க முடியாமல் கணேசமூர்த்தி மனமுடைந்து மரணத்தை தழுவியதையொட்டி கட்சிக்குள் எழுந்த பலமான எதிர்ப்புகளுக்கு மத்தியில் திமுக தலைமையில் அமைந்த இந்தியா கூட்டணியில் வைகோ தனது மகன் துரை வைகோவிற்கு திருச்சிராப்பள்ளி மக்களவைத் தொகுதி ஒதுக்கியதை பெற்று கொண்டார் .
- அதன் பிறகு மதிமுக கட்சியின் அதிகார பூர்வ தேர்தல் சின்னமான ***பம்பரம் சின்னம்*** தேர்தல் ஆணையம் கட்சியின் பிரதிநிதித்துவம் குறைந்ததை காரணம் காட்டி ஒதுக்க மறுத்ததாலே அதன் பிறகு கூட்டணி தலைமை கட்சியான திமுகவின் அதிகார பூர்வ தேர்தல் சின்னமான ***உதயசூரியன்*** சின்னத்தில் போட்டியிடும் படி திமுக தலைமையில் இருந்து பலமான அழுத்தம் கொடுக்கபட்டது.
- ஆனால் அதை ஏற்க மறுத்த மதிமுக தலைவர் வைகோ மற்றும் துரை வைகோ தனது கட்சியின் தனித்தன்மையை நிலைநாட்ட தனி சின்னத்தில் போட்டியிட வேண்டும் என்ற உணர்வால் மீண்டும் தேர்தல் ஆணையத்தின் மூலம் புதிதாக ***தீப்பெட்டி*** சின்னம் பெற்று அச்சின்னத்தில் திருச்சிராப்பள்ளி மக்களவைத் தொகுதியில் போட்டியிட்டு பல வாக்கு வித்யாசத்தில் துரை வைகோ வெற்றி பெற்று முதல் முறையாக நாடாளுமன்ற மக்களவை உறுப்பினரானார்.
# மறுமலர்ச்சி திராவிட முன்னேற்றக் கழகம்

## தேர்தல் வரலாறு

**மக்களவைத் தேர்தல்**  
| 1996 | 11-ஆவது மக்களவை | 552,118 | மாற்றமில்லை | மதிமுக தலைமையில் மக்கள் ஜனநாயக முன்னணி (மஜமு) | (1996–1998) | தோல்வி |  |
| --- | --- | --- | --- | --- | --- | --- | --- |
| 1998 | 12-ஆவது மக்களவை | 1,602,504 | 3 | அதிமுக–பாஜக (தேஜகூ) | (1998–1999) | அரசு |  |
| 1999 | 13-ஆவது மக்களவை | 1,620,527 | 1 | திமுக–பாஜக (தேஜகூ) | (1999–2004) | அரசு |  |
| 2004 | 14-ஆவது மக்களவை | 1,679,870 | மாற்றமில்லை | திமுக–காங்கிரஸ் (ஐமுகூ) | (2004–2007) | அரசு |  |
| 2009 | 15-ஆவது மக்களவை | 1,112,908 | 3 | அதிமுக தலைமையில் (ஐதேமுகூ) | (2009–2014) | எதிர்க்கட்சி |  |
| 2014 | 16-ஆவது மக்களவை | 1,417,535 | 1 | தேமுதிக–பாஜக (தேஜகூ) | (2014–2014) | தோல்வி |  |
| 2019 | 17-ஆவது மக்களவை | 563,591 | 1 | திமுக–காங்கிரஸ் (ஐமுகூ) | (2019–2023) | எதிர்க்கட்சி |  |
| 2024 | 18-ஆவது மக்களவை | 5,42,213 | 1 | திமுக–காங்கிரஸ் (இந்தியா கூட்டணி) | (2023–தற்போது வரை) | எதிர்க்கட்சி | } |
# மறுமலர்ச்சி திராவிட முன்னேற்றக் கழகம்

## தேர்தல் வரலாறு

### தமிழ்நாடு

**தமிழ்நாடு சட்டப் பேரவை**  
| 1996 | 11-ஆவது சட்டமன்றம் | 1,569,168 | மாற்றமில்லை | மதிமுக தலைமையில் (மஜமு) | (1996–1998) | தோல்வி |  |
| --- | --- | --- | --- | --- | --- | --- | --- |
| 2001 | 12-ஆவது சட்டமன்றம் | 1,304,469 | 213 | மதிமுக தனித்து போட்டி | (2001–2004) | தோல்வி |  |
| 2006 | 13-ஆவது சட்டமன்றம் | 1,971,565 | 6 | அதிமுக தலைமையில் (ஜமகூ) | (2006–2011) | வெற்றி |  |
| 2016 | 15-ஆவது சட்டமன்றம் | 2,300,775 | 6 | மதிமுக தலைமையில் (மநகூ) | (2016–2017) | தோல்வி |  |
| 2021 | 16-ஆவது சட்டமன்றம் | 4,86,976 | 4 | திமுக தலைமையில் (மமுகூ) | (2021–தற்போது வரை) | வெற்றி | } |
# மறுமலர்ச்சி திராவிட முன்னேற்றக் கழகம்

## ஒன்றிய அமைச்சரவையில் பங்கு

**மூன்றாவது வாச்பாய் அரசு (13 அக்டோபர் 1999 - 22 மே 2004)**  
| அமைச்சர் | அமைச்சர் பதவி | பதவிக் காலம் |  |
| --- | --- | --- | --- |
| செஞ்சி என். இராமச்சந்திரன் | நிதி | 30 செப்டம்பர் 2000 - 1 யூலை 2002 |  |
| செஞ்சி என். இராமச்சந்திரன் | நிதி & பெருநிறுவன விவகாரம் | 1 யூலை 2002 - 24 மே 2003 |  |
| செஞ்சி என். இராமச்சந்திரன் | நெசவு (டெக்சுடைல்) | 13 அக்டோபர் 1999 - 30 செப்டம்பர் 2000 |  |
| செஞ்சி என். இராமச்சந்திரன் | நெசவு (டெக்சுடைல்) | 8 செப்டம்பர் 2003 - 30 டிசம்பர் 2003 |  |
| மு. கண்ணப்பன் | மரபுசாரா எரிசக்தி | 13 அக்டோபர் 1999 - 30 டிசம்பர் 2003 | } |
# மறுமலர்ச்சி திராவிட முன்னேற்றக் கழகம்

## தேர்தல் சின்னம்

1996 ஆம் ஆண்டில் சட்டப்பேரவை மற்றும் நாடாளுமன்ற தேர்தலில் இக்கட்சிக்கு குடை சின்னம் வழங்கப்பட்டது.  
சூலை 29, 2010 ஆணையில் இந்தியத் தேர்தல் ஆணையம் மாநிலக் கட்சிக்கான விதிகளை மதிமுக பெறாததால் மதிமுக-விற்கான மாநில கட்சி என்ற உரிமையை பறித்தது. ஆனால் இக்கட்சி பம்பரம் சின்னத்தை இன்னும் ஆறு ஆண்டுகளுக்கு பயன்படுத்தலாம் எனக் கூறியது.  
மார்ச் 30, 2024 நாடாளுமன்ற தேர்தலில், தேர்தல் ஆணையம் மதிமுகவிற்கு தீப்பெட்டி சின்னத்தை திருச்சி மக்களவைத் தொகுதிக்கு ஒதுக்கியுள்ளது.
# மறுமலர்ச்சி திராவிட முன்னேற்றக் கழகம்

## குறிப்பிடத்தக்க தலைவர்கள்

| நிறுவன பொதுச்செயலாளர் | வைகோ |
| --- | --- |
| அவைத்தலைவர் | ஆடிட்டர் அர்ஜூனராஜ் |
| முதன்மை செயலாளர் | துரை வைகோ |
| துணை பொதுச்செயலாளர்கள் |  |
| செஞ்சி ஏ. கே. மணி |  |
| ஆடுதுறை முருகன் |  |
| ரொகையா பீவி சேக் அகமது |  |
| தி. மு.இராசேந்திரன் |  |
| கொள்கை விளக்க அணி செயலாளர் | வந்தியத்தேவன் |
| பொருளாளர் | நெய்வேலி செந்திலதிபன் |
| மாணவர் அணி மாநில செயலாளர் | பால.சசிகுமார் |
| அமைப்புச்செயலாளர் | பிரியக்குமார் |
| செய்தி தொடர்பு செயலாளர் | நன்மாறன் |
# பாட்டாளி மக்கள் கட்சி

**பாட்டாளி மக்கள் கட்சி** (*Pattali Makkal Katchi*, *பா.ம.க*) என்பது தமிழ்நாடு மற்றும் புதுச்சேரியில் உள்ள முக்கிய அரசியல் கட்சிகளில் ஒன்றாகும். இக்கட்சியை 1989களில், மருத்துவர் ராமதாஸ் தொடங்கினார். வன்னியர் சமூக மக்களின் முன்னேற்றத்திற்காக தொடங்கப்பட்ட *வன்னியர் சங்கமானது*, பின்னாளில் **பாட்டாளி மக்கள் கட்சி** என்னும் அரசியல் கட்சியாக மாறியது. இந்த கட்சியின் சின்னமாக 90-களில் 'யானை' சின்னமும், தற்போழுது 'மாம்பழம்' ஆகும்.  
இதுவரை இக்கட்சி தமிழ்நாடு சட்டமன்றத்திலும், இந்திய நாடாளுமன்றத்திலும் இடம் பெற்றுள்ளது. இந்தியாவை ஆட்சி செய்த பாரதிய ஜனதா கட்சி தலைமையிலான தேசிய ஜனநாயக கூட்டணியில் இடம் பெற்றிருந்தது.  
சனநாயக முற்போக்கு கூட்டணியில் மார்ச் 26, 2009 வரை இருந்தது. 14வது மக்களவையில் 6 தொகுதிகளில் வெற்றி பெற்றது. இரா. வேலு இரயில்வே இணை அமைச்சராக இருந்தார். இந்திய மேலவைக்கு தேர்ந்தெடுக்கப்பட்ட அன்புமணி ராமதாஸ் சுகாதாரம் மற்றும் குடும்ப நலத்துறை அமைச்சராக இருந்தார்.  
சூலை 29, 2010 ஆணையில் இந்திய தேர்தல் ஆணையம் மாநில கட்சிக்கான விதிகளை புதுச்சேரி பாமக பெறாததால் அங்கு பாமக-விற்கான மாநில கட்சி என்ற உரிமையை பறித்துள்ளது. ஆனால் இக்கட்சி சின்னத்தை (மாம்பழம்) இன்னும் ஆறு ஆண்டுகளுக்கு பயன்படுத்தலாம் என கூறியுள்ளது.  
தமிழகத்தின் 2006 ஆம் ஆண்டு நடைபெற்ற 13வது சட்டமன்றத்தில் 18 உறுப்பினர்களை கொண்டு இருந்தது. 2011 ஆம் ஆண்டில் நடைபெற்ற சட்டமன்றத் தேர்தலில் திமுக கூட்டணியில் இணைந்து 30 தொகுதிகளில் போட்டியிட்டதில் 3 தொகுதிகளில் வெற்றிபெற்றது.  
15வது மக்களவைக்கான தேர்தலில் அதிமுகவுடன் கூட்டணி வைத்த பாமக 7 தொகுதிகளில் போட்டியிட்டது. ஆனால் போட்டியிட்ட அனைத்து தொகுதியிலும் தோல்வியடைந்தது.  
பின்னர் 2021 ஆம் ஆண்டு நடந்த சட்டமன்றத் தேர்தலில், அதிமுகவுடன் கூட்டணி வைத்து 23 தொகுதிகளில் போட்டியிட்டு, 5 தொகுதிகளில் வெற்றிபெற்றது மற்றும் 3.80% சதவீத வாக்குகளை பெற்றது.
# பாட்டாளி மக்கள் கட்சி

## சின்னம்

இக்கட்சி ஆரம்பத்தில் **யானை** சின்னத்தில் போட்டியிட்டு வந்தது. பகுசன் சமாச் கட்சிக்கு தேசிய அரசியல் கட்சி என்று 1997இல் தகுதி உயர்த்தப்பட்டதாலும் யானை சின்னத்தை அது நாடு முழுக்க பயன்படுத்தியதாலும் யானை சின்னம் அதற்கு ஒதுக்கப்பட்டது. பாமக தமிழ்நாடு மாநில அரசியல் கட்சி என்ற தகுதியை இழந்ததால் அதன் யானை சின்னம் பறிக்கப்பட்டது. ஆனால் புதுச்சேரியில் தகுதி இழக்காததால், அங்கு யானை சின்னத்தை பயன்படுத்திக்கொள்ள தேர்தல் ஆணையம் இசைந்தது.  
1998இல் இக்கட்சிக்கு **மாம்பழம்** சின்னம் ஒதுக்கப்பட்டது. அன்றிலிருந்து மாம்பழம் சின்னத்திலேயே போட்டியிட்டு வருகிறது. விதிகளின் படி மாநில அரசியல் கட்சி என்ற தகுதியை தேர்தல் ஆணையம் பறித்து விட்டாலும், 2016 சட்டமன்ற தேர்தலில் மாம்பழம் சின்னத்தில் போட்டியிட இக்கட்சிக்கு அனுமதி வழங்கியது.
# பாட்டாளி மக்கள் கட்சி

## தலைவர்

1. பேராசிரியர் தீரன்
1. எடப்பாடி கணேசன்
1. கோ. க. மணி (1998 முதல் 28 மே 2022 வரை)
1. அன்புமணி இராமதாசு (28 மே 2022 முதல்)
# பாட்டாளி மக்கள் கட்சி

## பொதுச் செயலாளர்

1. தலித் எழில்மலை
1. வடிவேல் இராவணன்
# பாட்டாளி மக்கள் கட்சி

## முக்கியத் தலைவர்கள்

- ச. இராமதாசு - பாமக நிறுவனர்
- அன்புமணி ராமதாஸ் - பாமக மாநில தலைவர்
- வடிவேல் இராவணன் - பாமக மாநிலப் பொதுச்செயலாளர்
- திலகபாமா - பாமக மாநிலப் பொருளாளர்
- கோ. க. மணி - கௌரவ மாநிலத் தலைவர்
- என். டி. சண்முகம் - முன்னாள் உணவு பதப்படுத்தும் தொழில்துறை அமைச்சர்
- ஏ. கே. மூர்த்தி - பாமக துணைப் பொதுச்செயலாளர், முன்னாள் நாடாளுமன்ற உறுப்பினர் மற்றும் மத்திய இரயில்வே துறை இணை அமைச்சர்
- அர. வேலு - முன்னாள் நாடாளுமன்ற உறுப்பினர் மற்றும் முன்னாள் இரயில்வே அமைச்சர்
- கோ. க. ம. தமிழ்க்குமரன் - பா.ம.க முன்னாள் இளைஞரணித் தலைவர்
- வழக்கறிஞர் கே. பாலு - பாமக பேச்சாளர்
# பாட்டாளி மக்கள் கட்சி

## தேர்தல் வரலாறு

### தமிழ்நாடு

**தமிழ்நாடு சட்டமன்றத் தேர்தல்**  
| 1991 | 10ஆவது சட்டமன்றம் | 1,45,982 | 1 | எதிரணி |  |  |
| --- | --- | --- | --- | --- | --- | --- |
| 1996 | 11ஆவது சட்டமன்றம் | 10,42,333 | 3 | பாமக+திவாரி | எதிரணி |  |
| 2001 | 12ஆவது சட்டமன்றம் | 15,57,500 | 16 | அதிமுக+ | அரசு |  |
| 2006 | 13ஆவது சட்டமன்றம் | 18,63,749 | 2 | திமுக + | அரசு |  |
| 2011 | 14ஆவது சட்டமன்றம் | 19,27,783 | 15 | திமுக + | எதிரணி |  |
| 2016 | 15ஆவது சட்டமன்றம் | 23,00,775 | 3 | தோல்வி |  |  |
| 2021 | 16ஆவது சட்டமன்றம் | 17,56,796 | 5 | அதிமுக+ | எதிரணி | } |  
**மக்களவைத் தேர்தல்**  
| 1996 | 11ஆவது மக்களவை | 5,52,118 | 15 | பாமக + திவாரி காங்கிரசு | தோல்வி |  |
| --- | --- | --- | --- | --- | --- | --- |
| 1998 | 12ஆவது மக்களவை | 15,48,976 | 4 | தேசகூ | அரசு |  |
| 1999 | 13ஆவது மக்களவை | 22,36,821 | 1 | தேசகூ | அரசு |  |
| 2004 | 14ஆவது மக்களவை | 19,27,367 | *மாற்றங்கள் இல்லை* | மமுகூ | அரசு |  |
| 2009 | 15ஆவது மக்களவை | 19,44,619 | 5 | ஐதேமுகூ | தோல்வி |  |
| 2014 | 16ஆவது மக்களவை | 18,04,812 | 1 | தேசகூ | அரசு |  |
| 2019 | 17ஆவது மக்களவை | 22,97,431 | 1 | தேசகூ | அரசு | } |
*<sup>**மமுகூ - மதச்சார்பற்ற முற்போக்குக் கூட்டணி தேசகூ - தேசிய சனநாயகக் கூட்டணி**</sup>*
*<sup>**ஐதேமுகூ - ஐக்கிய தேசிய முற்போக்குக் கூட்டணி - பாமக-திவாரி காங்கிரசு முன்னணி**</sup>*
# பாட்டாளி மக்கள் கட்சி

## தேர்தல் வரலாறு

### புதுச்சேரி

| வெற்றி பெற்ற தொகுதிகள் |  |  |  |  |
| --- | --- | --- | --- | --- |
| 1989 | 9வது மக்களவை | 25,021 | 0 |  |
| 1991 | 8வது சட்டசபை | 11,402 | 0 |  |
| 1991 | 10வது மக்களவை | 13,375 | 0 |  |
| 1996 | 9வது சட்டசபை | 11,544 | 1 |  |
| 1996 | 11வது மக்களவை | 19,792 | 0 |  |
| 1999 | 13வது மக்களவை | 1,40,920 | 0 |  |
| 2001 | 10வது சட்டசபை | 36,788 | 0 |  |
| 2004 | 14வது மக்களவை | 2,41,653 | 1 |  |
| 2006 | 11வது சட்டசபை | 23,426 | 2 |  |
| 2009 | 15வது மக்களவை | 2,08,619 | 0 | } |
# பாட்டாளி மக்கள் கட்சி

## மக்களவை உறுப்பினர்கள்

| 1 | 1998 | 12ஆவது மக்களவை | தலித் எழில்மலை | சிதம்பரம் | **சுகாதாரம் மற்றும் குடும்ப நலத்துறை அமைச்சர் (தனி பொறுப்பு), 1999** |
| --- | --- | --- | --- | --- | --- |
| 2 | 1998 | 12ஆவது மக்களவை | துரை | வந்தவாசி |  |
| 3 | 1998 | 12ஆவது மக்களவை | கே. பாரிமோகன் | தருமபுரி |  |
| 4 | 1998 | 12ஆவது மக்களவை | என். டி. சண்முகம் | வேலூர் |  |
| 5 | 1999 | 13ஆவது மக்களவை | துரை | வந்தவாசி | 2வது முறையாக மீண்டும் தேர்ந்தெடுக்கப்பட்டார் |
| 6 | 1999 | 13ஆவது மக்களவை | பு. தா. இளங்கோவன் | தருமபுரி |  |
| 7 | 1999 | 13ஆவது மக்களவை | ஏ. கே. மூர்த்தி | செங்கல்பட்டு | **இரயில்வே துறை அமைச்சர்** (சூலை 2002- 15 சனவரி, 2004) |
| 8 | 1999 | 13ஆவது மக்களவை | இ. பொன்னுசாமி | சிதம்பரம் | **பெட்ரோலியம் மற்றும் இயற்கை எரிவாயு அமைச்சர்** (1999-2001) |
| 9 | 1999 | 13ஆவது மக்களவை | என். டி. சண்முகம் | வேலூர் | 2வது முறையாக மீண்டும் தேர்ந்தெடுக்கப்பட்டார்  
**இணை அமைச்சர்கள் (தனி பொறுப்பு),** **சுகாதாரம் & குடும்ப நலத்துறை அமைச்சகம்** (அக்டோபர் 1999 - மே 2000)  
**இணை அமைச்சர்கள் (தனி பொறுப்பு), நிலக்கரி அமைச்சகம்** (மே 2000 - பிப்ரவரி 2001)  
**இணை அமைச்சர்கள் (தனி பொறுப்பு), உணவு பதப்படுத்தும் தொழில்கள் அமைச்சகம்** (சூலை 2002 - சனவரி 2004) |
| 10 | 2004 | 14ஆவது மக்களவை | கோ. தன்ராஜ் | திண்டிவனம் |  |
| 11 | 2004 | 14ஆவது மக்களவை | ஏ. கே. மூர்த்தி | செங்கல்பட்டு | 2வது முறையாக மீண்டும் தேர்ந்தெடுக்கப்பட்டார் |
| 12 | 2004 | 14ஆவது மக்களவை | இ. பொன்னுசாமி | சிதம்பரம் | 2வது முறையாக மீண்டும் தேர்ந்தெடுக்கப்பட்டார் |
| 13 | 2004 | 14ஆவது மக்களவை | செந்தில் இராமன் | தருமபுரி |  |
| 14 | 2004 | 14ஆவது மக்களவை | அர. வேலு | அரக்கோணம் | **இரயில்வே துறை அமைச்சர்** (2004) 29 மார்ச், 2009 அன்று இரயில்வே துறை அமைச்சர் பதவியை இராஜினாமா செய்தார் |
| 15 | 2014 | 16ஆவது மக்களவை | அன்புமணி ராமதாஸ் | தருமபுரி | } |
# பாட்டாளி மக்கள் கட்சி

## மாநிலங்களவை உறுப்பினர்கள்

| 1 | அன்புமணி ராமதாஸ் | மாநிலங்களவை உறுப்பினர் | 2004 - 2010 |
| --- | --- | --- | --- |
| **சுகாதாரம் மற்றும் குடும்ப நலத்துறை அமைச்சர்** | 2004 - 2009 |  |  |
| 2 | மாநிலங்களவை உறுப்பினர் | 2019 - தற்போது வரை | } |
# பாட்டாளி மக்கள் கட்சி

## ஒன்றிய அமைச்சரவையில் பங்கு

**இரண்டாம் வாச்பாய் அரசு (19 மார்ச்சு - 12 அக்டோபர் 1999)**  
| அமைச்சர் | அமைச்சர் பதவி | பதவிக் காலம் |  |
| --- | --- | --- | --- |
| தலித் எழில்மலை | சுகாதாரம் & குடும்ப நலம் | 20 மார்ச் 1998 - 14 ஆகசுட்டு 1999 | } |  
**மூன்றாவது வாச்பாய் அரசு (13 அக்டோபர் 1999 - 22 மே 2004)**  
| அமைச்சர் | அமைச்சர் பதவி | பதவிக் காலம் |
| --- | --- | --- |
| என். டி. சண்முகம் | உணவு பதப்படுத்துதல் | 1 யூலை 2002 - 15 சனவரி 2004 |
| என். டி. சண்முகம் | சுகாதாரம் & குடும்ப நலம் | 13 அக்டோபர் 1999 - 27 மே 2000 |
| என். டி. சண்முகம் | சுற்றுச்சூழல் & காடு | 13 அக்டோபர் 1999 - 21 திசம்பர் 2003 |
| ஏ. கே. மூர்த்தி | தொடருந்து (ரயில்) | 1 யூலை 2002 - 15 சனவரி 2004 |
| எ. பொன்னுசாமி | பெட்ரோலியம் & இயற்கை எரிவாயு | 13 அக்டோபர் 1999 - 7 பிப்ரவரி 2001 |  
**முதலாம் மன்மோகன் சிங் அமைச்சரவை (22 மே 2004 - 22 மே 2009)**  
| அமைச்சர் | அமைச்சர் பதவி | பதவிக் காலம் |  |
| --- | --- | --- | --- |
| அன்புமணி | சுகாதாரம் & குடும்ப நலம் | 23 மே 2004 - 29 மார்ச்சு 2009 |  |
| அர. வேலு | தொடருந்து (ரயில்) | 23 மே 2004 - 29 மார்ச்சு 2009 | } |
# பாட்டாளி மக்கள் கட்சி

## வன்னியர்களுக்கு இட ஒதுக்கீடு

இக்கட்சியின் நிறுவனர் மருத்துவர் இராமதாஸ் விடுத்த கோரிக்கையின் படி, அதிமுக தலைமையிலான தமிழ்நாடு அரசு, வன்னியர் சமூகத்தினருக்கு மிகவும் பிற்படுத்தப்பட்டோரில் உள் ஒதுக்கீடாக 10.5% வழங்கி சட்டம் இயற்றியும், அரசாணையும் வெளியிட்டது. தமிழ்நாடு அரசு, வன்னியர்களுக்கு 10.5% உள் இடஒதுக்கீடு செய்தது தவறு என்று கூறிய வழக்கில் இந்திய உச்ச நீதிமன்றம், 10.5% இடஒதுக்கீட்டிற்கு ஆதரவாக தீர்ப்பு வழங்கியது. எனவே திமுக தலைமையிலான தமிழ்நாடு அரசு, கல்வி மற்றும் வேலை வாய்ப்பில் வன்னியர்களுக்கு, 10.5% உள் ஒதுக்கீடு வழங்க அரசாணை வெளியிட்டது.
# வைகோ

**வைகோ** (இயற்பெயர்: வை. கோபால்சாமி, பிறப்பு: மே 22, 1944) தமிழக அரசியல் கட்சியான மறுமலர்ச்சி திராவிட முன்னேற்றக் கழகத்தின் நிறுவன பொதுச்செயலாளர் ஆவார். இந்திய நாடாளுமன்ற மாநிலங்களவை உறுப்பினராக உள்ளார்.
# வைகோ

## பிறப்பும் வளர்ப்பும்

வை கோபால்சாமி பிறந்த ஊர், திருநெல்வேலி மாவட்டம் கலிங்கப்பட்டி ஆகும். வையாபுரி - மாரியம்மாள் தம்பதியினருக்கு 1944ஆம் ஆண்டு பிறந்தவர். இவருக்கு மூன்று சகோதரிகள், ரவிச்சந்திரன் என்ற இளைய சகோதரரும் உள்ளனர்.
# வைகோ

## குடும்ப வாழ்க்கை

வை.கோ ரேணுகாதேவி என்ற பெண்ணை 14ஆம் தேதி சூன் மாதம் 1971ஆம் ஆண்டு மணந்தார், இவர்களுக்கு துரை வையாபுரி என்ற மகனும் ராஜலட்சுமி–ராஜசேகரன் மற்றும் கண்ணகி–பாலகிருஷ்ணன் என்ற மகள்களும் உள்ளனர்.
# வைகோ

## அரசியல் வாழ்க்கை

திராவிட முன்னேற்றக் கழகத்தின் முக்கிய உறுப்பினராக இருந்த இவர் 1992 இல் திமுக தலைவர் கருணாநிதியைக் கொலை செய்ய முயற்சித்தார் என்று கொலைப் பழி சுமத்தித் திமுகவிலிருந்து நீக்கப்பட்டார். அதன் பின்னர் மறுமலர்ச்சி திராவிட முன்னேற்றக் கழகத்தைத் தொடங்கினார்.  
மூன்று முறை நாடாளுமன்ற மாநிலங்களவை உறுப்பினராகவும் (03/04/1978-02/04/1996), இருமுறை நாடாளுமன்ற மக்களவை உறுப்பினராகவும் பணிபுரிந்துள்ளார். இவர் தமிழீழ விடுதலைப் புலிகளுக்குத் தொடர்ச்சியாக ஆதரவளித்து வருபவர். தமிழீழ விடுதலைப் புலிகளுக்கு ஆதரவாகப் பேசியதற்காக 2001 இல் பொடா சட்டத்தின் கீழ் கைது செய்யப்பட்டு 19 மாதங்கள் சிறையிலிருந்தார்.
# வைகோ

## அரசியல் பயணத்தில் 50 ஆண்டு

1964 ஆம் ஆண்டு, பேரறிஞர் அண்ணா முன்னிலையில் சென்னை கோகலே மன்றத்தில் இந்தி எதிர்ப்புக் கருத்தரங்கத்தில் முதன் முதலில் பேசி தனது அரசியல் வாழ்வில் அடி எடுத்து வைத்தார் வைகோ.
# வைகோ

## மக்கள் நலக் கூட்டணி

- 2016 சட்டமன்றத் தேர்தலில் வைகோ அவர்கள் தலைமையில் மறுமலர்ச்சி திராவிட முன்னேற்றக் கழகம் சார்பில் மக்கள் நலக்கூட்டணியின் ஒருங்கிணைப்பாளராக செயல்பட்டு வந்த போதிலும் விஜயகாந்த் அவர்களை முதலமைச்சர் வேட்பாளராக முன்னிருத்தி அவரது தேசிய முற்போக்கு திராவிட கழகம் தனது மறுமலர்ச்சி திராவிட முன்னேற்றக் கழகம், விடுதலை சிறுத்தைகள் கட்சி, தமிழ் மாநில காங்கிரஸ், இந்திய கம்யூனிஸ்ட் கட்சி மற்றும் இந்திய மார்க்சிஸ்ட் கம்யூனிஸ்ட் கட்சி என ஆறு கட்சிகள் அங்கம் வகித்தன.
- மக்கள் நலக்கூட்டணி ஆட்சி அமைத்தால் ஊழல்வாதிகள் சொத்துக்கள் பறிமுதல் செய்ய நடவடிக்கைகள் எடுக்கபடுமென வைகோ வாக்குறுதி அளித்தார். இத்தேர்தல் வாக்குறுதி மக்களிடையே வரவேற்பைப் பெற்றது என்றாலும், அரசியல் தலைவர்களிடமும், அரசியல் வட்டாரங்களிலும் பெரும் எதிர்ப்பை கிளப்பியது.
- 2016 தமிழக சட்டமன்றத் தேர்தலின் மையப் பிரச்சினை என்ன? தமிழக மக்களின் மையப் பிரச்சினை என்ன? என்று மக்களிடம் கருத்து கணிப்புகளை கைபேசி மற்றும் புலனம், முகநூல் வழியாக கருத்து கேட்கப்பட்டு மக்களின் பேராதரவுடன் வைகோ எடுத்த இந்த முடிவை பாராட்டி மற்ற தமிழக உள்நாட்டுகட்சி மற்றும் இடதுசாரி கட்சி தலைவர்களும் வைகோவின் கருத்தில் உடன்பட்டு மக்கள் நலக் கூட்டணியில் இணைந்தனர்.
- மக்களிடையே சரியான வரவேற்பு இருந்தும், பின்னர் ௭திர்பார்த்த வெற்றி கிடைக்காததால் தேர்தல் முடிவுகளுக்குப் பிறகு தே.மு.தி.க மற்றும் தமாகா விலகியது.
- பின்பு வரவிருந்த உள்ளாட்சி தேர்தலில் மக்கள் நலக் கூட்டணி மற்ற கட்சிகளோடு உடன்பாடில்லாமல் தனித்து போட்டியிடும் ௭ன்று வைகோ 2016 திசம்பர் மாதம் 27ஆம் தேதி மதிமுகவின் உயர்நிலைக் குழு கூட்டத்தில் அறிவித்தார்.
- இதன் பிறகு ஏற்பட்ட தமிழக முதல்வர் ஜெயலலிதாவின் திடீர் மரணத்திற்கு பின் உள்ளாட்சி தேர்தல் நடக்காததால். பிறகு தான் உருவாக்கிய மக்கள் நலக் கூட்டணியை முடக்கினார்.
- பின்பு திமுகவில் தனது மதிமுக, விசிக, சிபிஐ, சிபிஎம் போன்ற மக்கள் நல கூட்டணியில் இருந்த தோழமை கட்சிகளோடு இணைந்து செயல்பட்டார்.
# வைகோ

## குற்றம் சாட்டுகிறேன்

2004-2009 யில் ஈழத்தில் நடந்த இனப்படுகொலைக்கு இந்திய அரசு எப்படி எல்லாம் உதவியது என்பதனை விளக்கி "குற்றம் சாட்டுகிறேன்" எனும் புத்தகத்தினை வைகோ எழுதியுள்ளார். 2004-2009 ஆண்டுகளில் இந்தியப் பிரதமருக்கு தான் எழுதிய கடிதங்களையும், தனக்குப் பிரதமர் எழுதிய கடிதங்களையும் இந்தப் புத்தகத்தில் தொகுத்து உள்ளார் வைகோ. இதை ஆங்கிலத்தில் "I Accuse" என்ற தலைப்பில் வெளியிட்டும் உள்ளார்.
# வைகோ

## பொதுச்சேவை

வைகோ 2015 ஆம் ஆண்டு மறுமலர்ச்சி இரத்ததான முகாமை தொடங்கினார். கிராம மக்கள் பயன்பெறும் வகையில் முகாம்களை நடத்தினார். நதிநீர் இணைப்புக்காக ஒரு மாதகாலம் நடைபயணமும் மேற்கொண்டார்.
# வைகோ

## இவரின் போராட்டங்கள்

தமிழகத்தின் முக்கியமான பிரச்சினைகளான முல்லைப்பெரியாறு பிரச்சினை, ஈழத்தமிழர் பிரச்சினை, மீனவர்கள் பிரச்சினை, ஸ்டெர்லைட் என பல போராட்டங்களை நடத்தி வருபவர் வைகோ.
# வைகோ

## இவரின் போராட்டங்கள்

### மதுவிலக்கு போராட்டம்

- மதுவை எதிர்த்து 2400 கல் தொலைவு தூரம் தொடர் நடைப்பயணம் மேற்கொண்டவர்.
# வைகோ

## இவரின் போராட்டங்கள்

### சுற்றுச்சூழல் பாதுகாப்பு

- சுற்றுச்சூழலைப் பாதுகாக்கக் கடுமையாகப் போராடி அதில் வெற்றி பெற்றவர். 30 முறை கைதானவர். ஐந்து ஆண்டுகள் சிறையில் தன் வாழ்நாளை கழித்தவர். ஒரு கோடி கல் தொலைவுகளுக்கும் மேல் பயணம் செய்தவர், தமிழகத்தில் 50000 கிராமங்களுக்கும் மேல் சென்று மக்களை சந்தித்தவர் ஆவார்.
# வைகோ

## இவரின் போராட்டங்கள்

### சீமை கருவேல மரங்கள் ஒழிப்பு

- சீமைக்கருவேல மரங்களை அழிப்பதற்காக வழக்குத் தொடுத்து வாதாடி இருக்கின்றார். தமிழ்நாட்டில் பல்வேறு நீர்நிலைகள், கண்மாய்கள், ஆற்றுப் படுகைகள் மற்றும் தரிசு நிலங்கள் உள்ளிட்ட பல்வேறு இடங்களில் வளர்ந்துள்ள சீமைக்கருவேல மரங்களால் நீர்வளம், நிலவளம் குன்றி வருகிறது. ௭னவே அம்மரங்களை அடியோடு அகற்ற நடவடிக்கை எடுக்க வேண்டும் என்று கோரி, தமிழக அரசின் முதன்மைச் செயலாளர் உள்ளிட்ட பிற துறைகளின் செயலாளர்களுக்கு 2015 ஆம் ஆண்டு ஆகத்து 8 ஆம் திகதி கடிதம் எழுதினார். தமிழக அரசின் சார்பில் ௭வ்வித நடவடிக்கையும் எடுக்காததால் அதே ஆண்டு செப்டம்பர் 9 ஆம் திகதி சென்னை உயர்நீதிமன்ற மதுரை கிளையில் மனுதாக்கல் செய்தார்.
- இதை தொடர்ந்து 2017 ஆம் ஆண்டு சனவரி மாதம் 10 ஆம் திகதியன்று மாண்பமை நீதிபதிகள் செல்வம், கலையரசன் அமர்வில் நடந்த விசாரணையில், தமிழகத்தின் 13 தென்மாவட்டங்களில் சீமைக்கருவேல மரங்களை உடனடியாக அகற்ற வேண்டும் என்று மாவட்ட ஆட்சியர்களுக்கு உயர்நீதிமன்றம் ஆணை பிறப்பித்தது. மாவட்ட நீதிபதிகளின் மேற்பார்வையில் அந்தப் பணிகளை விரைவுபடுத்த ஒவ்வாரு மாவட்டத்திற்கும் 5 வழக்கறிஞர்கள் கொண்ட குழு அமைத்தது. இதை தொடர்ந்து, தமிழ்நாட்டில் உள்ள மற்ற 19 மாவட்டங்களிலும் சீமைக்கருவேல மரங்களை வெட்ட ஆணை பிறப்பிக்க கோரி வைகோ தாக்கல் செய்த மனுவை ஏற்ற உயர்நீதிமன்றம் மதுரை கிளை 2017 ஆம் ஆண்டு பிப்ரவரி 10 ஆம் திகதி அதற்கான உத்தரவையும் பிறப்பித்து, 19 மாவட்ட ஆட்சியர்களுக்கும் தாக்கீது அனுப்பியுள்ளது.
# வைகோ

## இவரின் போராட்டங்கள்

### முல்லைப் பெரியாறு பிரச்சினை

- முல்லைப் பெரியாறு பிரச்சினைக்காக எட்டு ஆண்டுகள் போராடி இருக்கின்றார்.
# வைகோ

## இவரின் போராட்டங்கள்

### மீத்தேன் ௭திர்ப்பு போராட்டம்

- மீத்தேனை எதிர்த்துத் தஞ்சை மண்டலத்தில் ஊர் ஊராகச் சென்று பிரச்சாரம் செய்திருக்கிறார்.
# வைகோ

## இவரின் போராட்டங்கள்

### காவேரி பிரச்சினை

- காவிரிப் பிரச்சினையில் பத்தாயிரம் பேர்களைத் திரட்டிக் கொண்டு காவிரிப்பூம்பட்டினத்தில் இருந்து கல்லணை வரையிலும் நடந்து சென்றிருக்கிறார்.
# வைகோ

## இவரின் போராட்டங்கள்

### ஸ்டெர்லைட் போராட்டம்

- ஸ்டெர்லைட் பிரச்சினையில் உலகக் கோடீசுவரர்களுள் ஒருவரான ஸ்டெர்லைட் அதிபரை எதிர்த்துப் பதினெட்டு ஆண்டுகள் போராடி இருக்கின்றார். இதற்காக உயர்நீதிமன்றத்திலும் உச்ச நீதிமன்றத்திலும் தானாகவே வாதாடியிருக்கின்றார்.
# வைகோ

## இவரின் போராட்டங்கள்

### தனித்தமிழ் ஈழம்

- தனித்தமிழ் ஈழம் அமைப்பதற்காகப் பொதுவாக்கெடுப்பு நடத்த வேண்டும் என்ற கருத்தை, உலக அரங்கில் முதன்முதலாக முன்வைத்தது இவரே. 2017 ஆம் ஆண்டு செப்டம்பர் மாதம் ஐக்கிய நாடுகள் சபையின் மனித உரிமைகள் ஆணையத்தின் கூட்டத்தில் பங்கேற்க மதிமுக பொதுச்செயலர் வைகோ ஜெனீவா சென்றார். ஜெனீவா விமான நிலையத்தில் ஈழத் தமிழர் அமைப்புகளின் பிரதிநிதிகள் வைகோவை வரவேற்றனர்.சுவிஸின் ஜெனீவா நகரில் ஐக்கிய நாடுகள் சபையின் மனித உரிமைகள் ஆணையக் கூட்டம் நடைபெற்றது. இந்த கூட்டத்தில் 2009-ம் ஆண்டு தமிழீழ விடுதலைப் புலிகளுக்கு எதிரான இறுதி யுத்தத்தில் மனித உரிமைகள் மீறப்பட்டது தொடர்பான ஐ.நா. குழுவின் முழுமையான அறிக்கை தாக்கல் செய்யப்பட்டது.
# வைகோ

## வகித்த பதவிகள்

- 1970- கலிங்கப்பட்டி பஞ்சாயத்து தலைவர் தனது 25வது அகவையில்
- குருவிகுளம் ஊராட்சி ஒன்றியப் பெருந்தலைவர்
- திருநெல்வேலி மாவட்ட கூட்டுறவு வங்கித் தலைவர்
- 1978- முதன்முதலாக மாநிலங்களவை உறுப்பினர்
- 1984-இரண்டாவது முறையாக மாநிலங்களவை உறுப்பினர்
- 1990- மூன்றாவது முறையாக மாநிலங்களவை உறுப்பினர் என 18 ஆண்டுகள்
- 1994- ம.தி.மு.க நிறுவன பொதுச்செயலாளர்
- 1998- பிப்ரவரி மாதம் சிவகாசி தொகுதியில் மக்களவை உறுப்பினர்
- 1999- அக்டோபர் மாதம் இரண்டாவது முறையாக சிவகாசி தொகுதியில் மக்களவை உறுப்பினர்
- திமுக மாநில மாணவரணித் துணைத்தலைவர்
- திமுக தேர்தல் பணிக்குழு தலைவர்
- திமுக தொண்டர் அணித் தலைவர்
- 2019 - நான்காவது முறையாக மாநிலங்களவை உறுப்பினர்.
# வைகோ

## எழுத்துப் பணிகள்

வை.கோ 50க்கும் அதிகமான புத்தகங்களை இயற்றியுள்ளார். அதில் குறிப்பிட்ட புத்தகங்கள் கீழே கொடுக்கப்பட்டுள்ளது.  
| வரிசை எண் | வருடம் | புத்தகம் | குறிப்பு |
| --- | --- | --- | --- |
| 1 | கனவு நனவாகியது |  |  |
| 2 | இதயச் சிறகுகள் |  |  |
| 3 | வீரத்தின் புன்னகை பரவட்டும் |  |  |
| 4 | தமிழிசை வெல்வோம் |  |  |
| 5 | நாதியற்றவனா தமிழன்? |  |  |
| 6 | குற்றம் சாட்டுகிறேன் |  |  |
| 7 | 1988 | இரத்தம் கசியும் இதயத்தின் குரல் |  |
| 8 | சிறையில் விரிந்த மடல்கள் |  |  |
| 9 | இந்தியை எதிர்க்கிறோமே ஏன்? |  |  |
| 10 | தமிழ் ஈழம் ஏன்? |  |  |
| 11 | படையின் மாட்சி |  |  |
| 12 | தமிழர் வாழ்வில் தந்தை பெரியார் |  |  |
| 13 | வைகோவின் சங்கநாதம் |  |  |
| 14 | வாழ்வு மலரும் வழி |  |  |
| 15 | தமிழ் இசைத்தேன் |  |  |
| 16 | இசைத்தேனாய் இலக்கிய தென்றலாய் |  |  |
| 17 | தடைகளை தகர்ப்போம்! தாயகம் காப்போம்! |  |  |
| 18 | உலக நாடுகளின் ஒன்றியம் |  |  |
| 19 | வரலாறு சந்தித்த வழக்குகள் |  |  |
| 20 | பெண்ணின் பெருமை |  |  |
| 21 | வெற்றிப்படிகள் |  |  |
| 22 | தணலும் தன்மையும் |  |  |
| 23 | என்று தணியும் இந்த சுதந்திர தாகம்? |  |  |
| 24 | வெற்றிச் சங்கொலி |  |  |
| 25 | வாகை சூடுவோம் |  |  |
| 26 | உலகுக்கு ஒரே பொதுமறை |  |  |
| 27 | புயலின் முகங்கள் |  |  |
| 28 | ஒற்றுமை ஓங்கட்டும் |  |  |
| 29 | தமிழரின் போர்வாள் |  |  |
| 30 | மனித உரிமைகள் |  |  |
| 31 | போற்றிப் பாடுவோம் |  |  |
| 32 | ஆம்! நம்மால் முடியும் |  |  |
| 33 | வைகோவின் கடிதங்கள்- பாகம் 1 |  |  |
| 34 | வைகோவின் கடிதங்கள்- பாகம் 2 |  |  |
| 35 | மறுமலர்ச்சி பெற, எழுச்சி நடை |  |  |
| 36 | உழைப்பால் உயர்வோம் |  |  |
| 37 | யமுனைக் கரையில் |  |  |
| 38 | மனைமாட்சி |  |  |
| 39 | தமிழால் உயர்வோம் |  |  |
| 40 | பரணிக்கரையில் புரட்சிக்கனல் |  |  |
| 41 | தாகம் தீர பாசனம் பெருக |  |  |
| 42 | தேன் மலர்கள்- (பேச்சுக்கள்) |  |  |
| 43 | நடுநாடு தந்த நம்பிக்கை | } |  |
# இசுலாம்

**இசுலாம்** (*இஸ்லாம்* , அரபு: الإسلام; al-'islām, *Islam*) என்பது ஓரிறைக் கொள்கையைக் கொண்ட ஓர் ஆபிரகாமிய மதமாகும். உலகம் முழுவதும் 1.907 பில்லியன் (190 கோடி மற்றும் எழுபது லட்சத்திற்கும் மேலான) மக்கள் இம்மதத்தைப் பின்பற்றுகிறார்கள். இது உலகின் மொத்த மக்கள் தொகையில் 24.9 சதவீதமாகும், அதாவது கிட்டத்தட்ட மனித சமுதாயத்தில் நான்கில் ஒருவர். உலகின் 49 நாடுகளின் பெரும்பான்மை மக்களின் நம்பிக்கையான இசுலாம், கிறிஸ்தவத்திற்கு அடுத்தபடியாக உலகில் இரண்டாவது பெரியதும் அதி வேகமாக வளர்ந்து வரும் மதங்களில் ஒன்றும் ஆகும். இது இறைவனால் முகம்மது நபிக்கு சொல்லப்பட்ட செய்திகளின் தொகுப்பான குர் ஆன் எனப்படும் வேதத்தின் அடிப்படையில் இயங்குகின்றது. இறப்பிற்குப் பிறகான மறுமை வாழ்வை இது குறிக்கோளாகக் கொண்டது. இறைவனை நம்புவது, அவனது கட்டளைப்படி நடப்பது என்பதன் மூலம் முடிவற்ற மறுமை வாழ்வின் சுகங்களைப் பெற முடியும் என்பது இசுலாமின் நம்பிக்கை. இறை நம்பிக்கை, இறை வணக்கம், நோன்பு, கட்டாய பொருள்தானம், மெக்காவை நோக்கிய புனிதப்பயணம் ஆகிய ஐந்தும் இசுலாமின் கட்டாயக் கடமைகளாகும்.  
இசுலாம் இரண்டு அடிப்படை மூலாதாரங்களை மட்டும் கொண்டு அமைந்தது.
1. அல்லாஹ்வின் வேதம். (குர் ஆன்)
2. அல்லாஹ்வின் இறுதித் தூதர் முஹம்மது (ஸல்) அவர்களின் வாழ்க்கையில் மார்க்கம் என்ற ரீதியில் அமுல்படுத்தியவைகள். (ஹதீஸ்)  
ஏழாம் நூற்றாண்டில் முகம்மது நபி இந்த மார்க்கத்தை மெக்கா நகரில் பரப்பத் தொடங்கினார். பின்பு எட்டாம் நூற்றாண்டில் உமையா கலீபகம் காலத்தில் மேற்கின் அந்தலூசியா<nowiki/>விலிருந்து கிழக்கின் சிந்து ஆறு வரை இஸ்லாம் பரவியது. முகம்மது நபி இறைவனின் தூதர் என்பது இசுலாமியர்களின் நம்பிக்கை ஆகும். இசுலாமின் மூலமான குர்ஆன் இவரை முதல் மனிதர் ஆதாம் முதல் அனுப்பப்பட்டு வந்த இறை தூதர்களில் இறுதியானவராக அடையாளப்படுத்துகிறது.  
ஆதம் (அலை), நூஹ் (அலை) (நோவா), இப்ராகிம் (அலை) (ஆபிரகாம்), இஸ்மாயில் (அலை), தாவூத் (அலை), மூசா (அலை) (மோசே) மற்றும் ஈசா (அலை) போன்ற முன் சென்ற நபிமார்களுக்கும் இறைவனின் கட்டளைகள் சொல்லப்பட்டிருக்கிறது.  
ஆனால் முகம்மது (ஸல்) அவர்களுக்கு வழங்கிய திருமறை அல் குர்ஆன் இஸ்லாத்திற்கு ஒரு முழு வடிவம் தருவதாகவும் இதற்கு முன் சென்ற நபிமார்களின் வாழ்க்கையை உறுதி செய்வதாகவும் இருக்கிறது.  
உலகில் மிக வேகமாகப் பரவி வரும் பெரும் மதம் இஸ்லாம் ஆகும்.
# இசுலாம்

## சொல்-வேர்

இஸ்லாம் என்ற சொல்லின் மூலம் சலாம் ஆகும். இது *ஸ்-ல்-ம்* என்ற மூன்று அரபி வேரெழுத்துகளிலிருந்து உருவான ஒரு வினைப்பெயர் சொல். இந்த சொல் முழுமையானவொன்று, சரணடைதல், பிழையில்லாதவொன்று, நேர்மை, பாதுகாப்பு, ஒப்படைத்தல் , கீழ்படிதல் ஆகிய பொருள்களில் இது ஒலிக்கும். இதன் பொருள் அந்த ஏக இறைவன் எனும் படைத்தவனின் நாட்டத்தை ஏற்றுக் கொண்டு, தம்மை முழுமையாக ஒப்படைத்து, அவனை வழிபடுவது என்பதாகும்.
# இசுலாம்

## நம்பிக்கைகள் (ஈமான்)

இசுலாம், தன்னை பின்பற்றுபவர்களை கீழ்கண்ட விடயங்களின் மீது நம்பிக்கை வைப்பதை கட்டாயமாக்கியுள்ளது. இது *ஈமான்* என்ற அரபு சொல்லால் குறிக்கப்படுகின்றது.
# இசுலாம்

## கடவுள் (அல்லாஹ்)

“*கடவுள் ஒருவனே. அவனே அல்லாஹ். அவனைத் தவிர வேறு கடவுள் இல்லை*” என்பது இசுலாமின் அடிப்படை நம்பிக்கை ஆகும். அல்லாஹ் என்பது கடவுள் என்ற பொருள் கொண்ட பால்வேறுபாடு காட்டாத ஒரு படர்க்கைச் சொல். இது அரேபிய நாடோடிக் குழுக்கள், தங்கள் தெய்வத்தை குறிக்க பயன்படுத்திய சொல் ஆகும்.  
அல்லாஹ் ஒருவனே இருக்கிறான். படைத்துப் பரிபாலிக்கும் ஆற்றல் அவனுக்குரியது. அவனுக்கு நிகராகவோ, துணையாகவோ யாரும் இல்லை. வணக்கத்துக்குத் தகுதியானவன் அவன் ஒருவன் தான். அவனுக்குச் சொந்தமான திருநாமங்கள் பண்பாடுகள் உள்ளன (என்ற இறைநம்பிக்கை) எனும் பிரதான நுழைவாயில் ஊடாக இஸ்லாத்தின்பால் பிரவேசிக்க வேண்டும். அவனைப் பற்றி அல்குர்ஆன் பல இடங்களில் மிகச்சிறந்த அறிமுகம் தருகின்றது.  
அவனுடைய ஆட்சி அதிகாரத்தில் பங்கு கொள்ளும் அளவுக்கு அவனுடைய அடியார்களில் யாருக்கும் தகுதியில்லை.
.
# இசுலாம்

## மலக்குகள் (வானவர்கள்)

வானவர்கள் எனப்படுபவர்கள் இறைவனால் படைக்கப்பட்ட, இறைவனின் சேவகர்கள் என நம்பிக்கை வைத்தல் ஒரு இசுலாமிய கடமையாகும். இவர்களை இறைவன் ஒளியினால் படைத்ததாக நபிமொழி கூருகின்றது. இறைவனை தொழுதவண்ணம் இருப்பது, இறைத்தூதர்களுக்கு இறைவனின் செய்தியை கொண்டு செல்வது, ஒவ்வொரு மனிதனின் பாவ புண்ணிய கணக்கை குறித்துக்கொள்வது, அவர்களின் உயிரை எடுப்பது ஆகியவை இவர்களின் கடமையாக சொல்லப்படுகின்றது. *ஜிப்ராயீல்* வானவ கூட்டத்தின் தலைவராக குறிப்பிடப்படுகின்றார்.  
அல்லாஹ்வின் படைப்பினமான இவர்களை நம்புவது ஈமானின் *இரண்டாவது* அம்சமாகும். கண்களுக்கு புலப்படாத இவர்களுக்கு அல்லாஹ்வின் இறைமையில் எத்தகைய பங்கும் கிடையாது. அல்லாஹ்வின் கட்டளைகளை நிறைவேற்றும் பொறுப்புடைய இவர்களும் அவனது அடிமைகளேயாவர். இவர்களால் அல்லாஹ்வுக்கு எதிராகச் செயற்படவும் முடியாது. பாவ காரியங்களில் ஈடுபடவும் முடியாது.
இவர்களுள் பிரதானமானவரது பெயர் ஜிப்ரீல் (அலை) என்பதாகும். இவரது பொறுப்பு இறைச் செய்தியை இறைத்தூதர்களிடம் கொண்டுவந்து சேர்ப்பதாகும். இன்னும் பல முக்கியமான வானவர்கள் உள்ளனர்.. மேலும் இவை காலப்போக்கில் மனிதர்களினால் திருத்தப்பட்டதாகவும், அதனாலேயே இறுதியானதாகவும், திருத்தப்பட முடியாததாகவும் முகம்மது நபிக்கு குரான் வழங்கப்பட்டதாக அதில் அறிவிக்கப்பட்டுள்ளது.  
ஒரு முஸ்லிம் பெயரறிந்து மேற்கூறப்பட்ட வேதங்களையும், மற்றவைகளைப் பொதுவாகவும் அல்லாஹ் அருளியவை என நம்புவது இஸ்லாமிய நம்பிக்கை சார்ந்த மூன்றாவது அம்சமாகும். அல்லாஹ் அருளிய அனைத்து வேதங்களிலும் இறுதியானது அல்குர்ஆன் ஆகும்.
.  
உலக மக்கள் இறைவனை மறந்து, அநீதியின் பக்கம் செல்லும்போது அவர்களை தடுத்து நிறுத்துதல் மற்றும் இறைவனின் செய்தியை அவர்களுக்கு அறிவித்தல் ஆகியவை இவர்களின் கடமையாக சொல்லப்படுகின்றது. முகம்மது நபி இவர்களில் இறுதியானவராக குர்ஆனில் குறிப்பிடப்படுகின்றார்.
# இசுலாம்

## இறுதித் தீர்ப்பு நாள் (மறுமை-கியாமத்)

ஒருநாள் இந்த உலகம் முழுவதும் அழிக்கப்பட்டு, முதல் மனிதன் ஆதம் முதல் கடைசி மனிதன் வரை மீள்வுயிர்விக்கப்படுவர். அன்று அவர்கள் செய்த பாவ மற்றும் புண்ணியங்களின் அடிப்படையில் அவர்களுக்கு தீர்ப்பு வழங்கப்படும் என நம்புவது ஒரு கடமையாகும். *கியாமத்* எனப்படும் இந்த நாளில் அவர் அவர்களின் செயல்களுக்கு ஏற்ப சொர்க்கமோ, நரகமோ தரப்படும் என குரான் குறிப்பிடுகின்றது. மறுமையை நம்ப வேண்டும் என்பது நம்பிக்கை சார்ந்த ஐந்தாவது அம்சமாகும். இது தொடர்பாக நம்பிக்கை கொள்ள வேண்டியவை.  
ஒரு நாள் அல்லாஹ் முழு உலகையும் படைப்பினங்களையும் அழித்து விடுவான். அந்நாளின் பெயர்: கியாமத் ஆகும்.
பிறகு இறைவன் அனைவருக்கும் மறுவாழ்வு அளிப்பான். அனைவரும் அல்லாஹ்வுக்கு முன் ஆஜராவார்கள். அதற்கு மஹ்ஷர் என்று பெயர்.  
எல்லா மனிதர்களும் தங்கள் உலக வாழ்வில் எதை எதை செய்தார்களோ அவை முழுவதும் கொண்ட செயல் பட்டியல் இறைவனின் நீதி மன்றத்தில் சமர்ப்பணமாகும்.
# இசுலாம்

## விதி

விதி எனப்படுவது மனித அறிவுக்கு அப்பாற்பட்டது. அதன் புரிதல் இறைவனுக்கு மட்டுமே உண்டு என நம்புவது இசுலாமின் ஒரு கடமை. விதியை பற்றி சிந்திப்பதையோ அல்லது அதைப் பற்றி தர்க்கம் செய்வதையோ குரான் தடுக்கின்றது
.  
இந்தப் பிரபஞ்சமும் இதிலுள்ள படைப்புக்கள் அனைத்தும் அணுவும் பிசகாது அல்லாஹ்வின் ஏற்பாட்டின் படியே இயங்குகின்றன என்பது இஸ்லாத்தின் இறை நம்பிக்கை சார்ந்த ஆறாவது அம்சமாகும்.  
மனிதனுடைய கற்பனைகள் கருத்துக்கள் கூட அல்லாஹ்வின் நிர்ணயத்துக்கு உட்பட்டவையே. அல்லாஹ்வின் ஞானத்துக்கு புறம்பாகவோ, அவன் நிர்ணயித்த விதிமுறைகளுக்கு மாறாகவோ எதுவும் இயங்க முடியாது. இதன் கருத்து மனிதன் சுதந்திரமாக இயங்குவதற்கான அறிவையும் ஆற்றலையும் அல்லாஹ் வழங்கியுள்ளான். அதேவேளை அவற்றில் தன் விதிமுறைகளையும் வைக்க அவன் தவறவில்லை. இது அவனது ஆற்றலில், அறிவில், திறமையில் உள்ளதாகும்.
# இசுலாம்

## இசுலாமிய பரவல்

2010ல் 232 நாடுகளில் எடுக்கப்பட்ட ஒரு ஆய்வு, மொத்தம் 1.57 பில்லியன் மக்கள் இசுலாத்தை ஏற்றுக்கொண்டுள்ளதாக கூருகின்றது. இது மொத்த உலக மக்கள் தொகையில் 23% ஆகும். இதில் 75 முதல் 90 சதவீதம் வரை சுன்னி முசுலிம்களும்
|-
| 1 || || இந்தோனேசியா || 204847000 || 88.1%
|-
| 2 || || பாகிசுத்தான் || 178097000 || 96.4%
|-
| 3 || || இந்தியா || 177286000 || 14.6%
|-
| 4 || || வங்காள தேசம் || 148607000 || 90.4%
|-
| 5 || || எகிப்து || 80024000 || 94.7%
|-
| 6 || || நைசீரியா || 75728000 || 47.9%
|-
| 7 || || ஈரான் || 74819000 || 99.7%
|-
| 8 || || துருக்கி || 74660000 || 98.6%
|-
| 9 || || அல்சீரியா || 34780000 || 98.2%
|-
| 10 || || மொராக்கோ || 32381000 || 99.9%
|}  
கள். இடம்: டெல்லி ஃசும்மா பள்ளிவாசல்</>]]
# ஒற்றளபெடை

**ஒற்றளபெடை** என்பது ஒற்றெழுத்து தனக்குரிய அரை மாத்திரையிலிருந்து நீண்டொலிப்பதாகும்.  
*ஒற்று + அளபெடை = ஒற்றளபெடை*  
செய்யுளில் ஓசை குறையுமிடத்து அதனை நிறைவு செய்ய மெய்யெழுத்துகளில் ங், ஞ், ண், ந், ம், ன், வ், ய், ல் ,ள் என்பனவும் ஆய்தமும் ஆகிய பதினோரு எழுத்துகளும் தனிமொழிக்கு இடை, கடை ஆகிய இடங்களில் குறிற்கீழும் குறிலிணையின் கீழும் அளபெடுக்கும். இதுவே ஒற்றளபெடை ஆகும்.
ங ஞ ண ந ம ன வ ய ல ள ஆய்தம்
அளபு ஆம் குறில் இணை குறில் கீழ் இடை கடை
மிகல் ஏ அவற்றின் குறி ஆம் வேறு ஏ
- நன்னூல்.எழு.92  
**எ.கா:**
<table cellspacing=5>
<tr><td> வெஃஃகு வார்க்கில்லை </td><td> குறிற்கீழ் இடையில் </td></tr>
<tr><td> கண்ண் கருவிளை </td><td> குறிற்கீழ் கடையில் </td></tr>
<tr><td> கலங்ங்கு நெஞ்ச்மிலை </td><td> குறிலிணைக்கீழ் இடையில் </td></tr>
<tr><td> மடங்ங் கலந்த மன்னே </td><td> குறிலிணைக்கீழ் கடையில் </td></tr>
</table>  
மேற்கண்ட எடுத்துக்காட்டுகளில் ஒற்றெழுத்து அளபெடுத்துள்ளதை காணலாம்.  
ஒற்றெழுத்து அளபெடுத்துள்ளதைக் காட்ட அவ்வெழுத்தினையடுத்து அதே எழுத்து எழுதப்படும்.
# உயிரளபெடை

**உயிரளபெடை** என்பது உயிரெழுத்து அளபெடுத்து வருதல். உயிரெழுத்துகளில் குறிலுக்கு ஒரு மாத்திரை, நெடிலுக்கு இரண்டு மாத்திரை. மேலும் எழுத்துகளுக்கு ஒலியளவைக் கூட்டவேண்டி வரும்போது ஒத்த ஒலியுடைய எழுத்தைக் கூட்டி எழுதி ஒலித்துக்கொள்ளுமாறு காட்டுவர்.
# உயிரளபெடை

## அளபெடுகும் எழுத்துகள்

உயிரெழுத்துகளில் நெட்டெழுத்துகள் ஏழும் தமக்குரிய இரண்டு மாத்திரையிலிருந்து நீண்டு அளபெடுக்கும்.
| எடுத்துக்காட்டு | அளபெடுத்த எழுத்து | அளபெடுத்துள்ள பாங்கு | குறிப்பு |  |
| --- | --- | --- | --- | --- |
| பாஅல் புளிப்பினும் (பெயர்ச்சொல்), , புகாஅர் (வினைமுற்று) , புகாஅர்த் தெய்வம் (ஊர்) , ஆஅய் (அரசன்) | ஆஅ | பால் - பாஅல் | செய்யுளிசை அளபெடை (இசைநிறை அளவெடை |  |
| கடாஅக் களிற்றின்மேல் கட்படாம் மாதர், படாஅஅ முலைமேல் துகில் | ஆஅஅ | கடா - கடாஅ, படா - படாஅஅ | செய்யுளிசை அளபெடை (இசைநிறை அளவெடை |  |
| பறையின் கண்ணகத்து எழுதிய குரீஇப் போல | ஈஇ | குருவி - குரீஇ | சொல்லிசை அளபெடை |  |
| கொடுப்ப(து) அழுக்கறுப்பான் சுற்றம் உடுப்பதூஉம் உண்பதூஉம் இன்றிக் கெடும் | ஊஉ | உடுப்பதும் - உடுப்பதூஉம், உண்பதும் - உண்பதூஉம் | அளபெடுக்காவிட்டாலும் செய்யுளில் தளை தட்டாது ஆகையால் இன்னிசை அளபெடை |  |
| பேஎம் முதிர், மன்றத்து | ஏஎ | பேம் - பேஎம் | இன்னிசை அளபெடை |  |
| இன்சொலால் ஈரம் அளைஇ | ஐஇ | அளவி - அளைஇ | சொல்லிசை அளபெடை |  |
| கோஒல் செம்மையின் சான்றோர் பல்கி, | ஓஒ | கோல் - கோஒல் | செய்யுளிசை அளபெடை (இசைநிறை அளவெடை |  |
| - | ஔஉ | - | - | } |
# உயிரளபெடை

## அளபெடுக்கும் இடங்கள்

மொழியின் முதல், இடை, கடை ஆகிய மூன்று இடங்களிலும் உயிர்நெடில் அளபெடுக்கும்.:
எடுத்துக்காட்டு:  
<table cellspacing=5>
<tr><td> 1 </td><td>ஓஒதல் வேண்டும் </td><td> முதல் </td></tr>
<tr><td> 2 </td><td> கெடுப்பதூஉம் கெட்டார்க்கு </td><td> இடை </td></tr>
<tr><td> 3 </td><td> நல்ல படாஅ பறை </td><td> கடை </td></tr>
</table>
மேற்கண்ட எடுத்துக்காட்டுகளில் உயிர்நெடில் அளபெடுத்துள்ளதைக் காணலாம்.  
ஓர் உயிர்நெடில் அளபெடுத்துள்ளதைக் காட்ட அவ்வெழுத்தினையடுத்து அவ்வெழுத்திற்கு இனமான குறில் எழுத்து எழுதப்படும்.
# உயிரளபெடை

## வகைகள்

இதில்
- செய்யுளிசை அளபெடை அல்லது இசைநிறை அளபெடை,
- இன்னிசை அளபெடை,
- சொல்லிசை அளபெடை
என மூன்று வகைகள் உள்ளன.
# உயிரளபெடை

## அளபெடைப் பெயர்

- ஆடூஉ
- மகடூஉ
இந்தச் சொற்களைத் தொல்காப்பியம் பால் உணரும்படி வந்த சொற்கள் எனக் குறிப்பிடுகிறது.
# செங்குருதியணு

**செங்குருதியணு** அல்லது **இரத்தச் சிவப்பணு** (Erythrocytes or Red blood cell) (இலங்கை வழக்கு: செங்குருதிக் கலம் அல்லது செங்குருதிச் சிறுதுணிக்கை) முதுகெலும்புடைய விலங்குகளின் குருதியில் உள்ள உயிரணுக்களில் அதிக எண்ணிக்கையில் உள்ளனவாகும். இவையே இவ் விலங்குகளில் ஆக்சிசனை நுரையீரலிலிருந்து இழையங்களுக்கு எடுத்துச் செல்கின்றன. பிற்பாடு, இழையங்களிலிருந்து வெளியிடப்படும் கரியமில வாயுவையும் நுரையீரலுக்கு எடுத்துச் செல்கின்றன. இப்பணியில் உதவுவது இவற்றிலுள்ள ஹீமோகுளோபின் என்ற புரதமாகும்.  
இவை வட்ட வடிவில் இருபுறமும் குழிந்த செல்கள் இச்செல்களில் உட் கரு இல்லை. ஆண்களின் இரத்தத்தில் ஒவ்வொரு கன மில்லிமீட்டர் இரத்தத்திலும் ஏறக்குறைய 5.2 மில்லியன் சிவப்பணுக்கள் உண்டு. (அளவீடு 4.2-5.8 மில்லியன்) பெண்களின் இரத்தத்தில் ஒரு கன மில்லி மீட்டர் இரத்தத்தில் 4.5 மில்லியன் சிவப்பணுக்கள் (அளவீடு 3.3-5.2 மில்லியன்) அமைந்திருக்கும். தட்டு வடிவில் உள்ள சிவப்பணுவின் குறுக்கு விட்டத்தின் அளவு 7.5&nbsp;mm ஆகும். ஒவ்வொரு செக்கனிலும் 2.4 மில்லியன் செங்குருதியணுக்கள் உருவாக்கப்படுகின்றன. எலும்பு மச்சையில் இவை உற்பத்தியாகின்றன. இவை குருதியில் 100-120 நாட்கள் இருந்து, பின்னர் முதிர்வடைந்த சிவப்பணுக்கள் பெருவிழுங்கி (Macrophage) இனால், கல்லீரல், மண்ணீரலில் அழிக்கப்படுகின்றன.
# செங்குருதியணு

## தொழில்கள்

- பிரதான தொழில்: செங்குருதிக் கலங்களின் பிரதான தொழில் ஆக்சிசன் வாயுவைக் காவுவதும் விடுவிப்பதுமாகும். செங்குருதிக் கலங்களிலுள்ள ஹீமோகுளோபின் புரதத்திலுள்ள இரும்பு அயன்களுடனேயே ஆக்சிசன் இணைக்கப்பட்டு கொண்டு செல்லப்பட்டு பின் ஆக்சிசன் குறைவான இடத்தில் விடுவிக்கப்படுகின்றது. குருதியில் கொண்டு செல்லப்படும் ஆக்சிசனில் 98%க்கும் மேற்பட்ட வீதமான ஆக்சிசன் செங்குருதிக் கலங்களிலேயே காவப்படுகின்றன.
- குருதியில் காவப்படும் 5-10% காபனீரொக்சைட்டை ஹீமோகுளோபினின் புரதப்பகுதியோடு இணைத்துக் காவி விடுவித்தல். (குருதி முதலுருவில் கரைந்த இரு காபனேற்று அயன் (HCO<sub>3</sub><sup>-</sup>) வடிவில் காவப்படுவதே பிரதான முறையாகும். கரைந்த CO<sub>2</sub> வடிவிலும் காவப்படுகின்றது)
- காபனீரொக்சைட்டுக் கொண்டு செல்லலில் இக்கலத்திலுள்ள நொதியங்கள் உதவுகின்றன.
# செங்குருதியணு

## முள்ளந்தண்டுளிகளின் செங்குருதியணு

முள்ளந்தண்டுளிகளில் மாத்திரமே செங்குருதியணு காணப்படுகின்றது. இவற்றில் இனத்துக்கினம் செங்குருதியணுவின் வடிவமும், கட்டமைப்பும் மாற்றமடைகின்றது. முலையூட்டிகள் தவிர ஏனைய அனைத்து முள்ளந்தண்டுளிகளின் (மீன்கள், ஈரூடகவாழிகள், ஊர்வன, பறவைகள்) செங்குருதிக் கலங்களிலும் கரு உள்ளது. செங்குருதிக் கலங்களே குருதிக்குச் சிவப்பு நிறத்தைக் கொடுக்கின்றன. செங்குருதிக் கலங்களின் ஹீமோகுளோபினின் ஹீம் கூட்டத்தின் இரும்பு அயன்களாலேயே இரத்தம் சிவப்பு நிறமாகின்றது. செங்குருதிக் கலங்கள் நீக்கப்பட்ட குருதி முதலுரு வைக்கோல் மஞ்சள் நிறத்திலேயே இருக்கும்.
உலகில் குடும்பம் *Channichthyidae* மீன்களில் மாத்திரமே செங்குருதிக் கலங்களோ ஈமோகுளோபினோ காணப்படுவதில்லை. இவை அந்தார்ட்டிக் சமுத்திரத்தின் குளிர் நீரில் வாழ்வதால் அந்நீரே அவற்றுக்குத் தேவையான ஆக்சிசனைக் காவுகின்றது. (குளிர் நீரில் ஆக்சிசனின் கரைதிறன் அதிகமாகும்). பொதுவாக செங்குருதிக் கலத்தின் விட்டம் குருதி மயிர்க்குழாயின் விட்டத்தை விட 25% அதிகமாகும். எனினும் செங்குருதிக் கலங்களின் கலமென்சவ்வின் மீள்தன்மை (Elasticity) காரணமாக அக்குறுகிய இடைவெளியூடாகவும் நசிந்து கொண்டு செல்கின்றன. இவ்வாறு இருப்பதால் செ.கு.கலங்கள் மெதுவாக மயிர்த்துளைக் குழாயூடாக செல்கின்றன. இம்மெதுவான அசைவால் அதிகளவு ஆக்சிசன் பரவக் கூடியதாக உள்ளது.
# செங்குருதியணு

## முள்ளந்தண்டுளிகளின் செங்குருதியணு

### ஈமோகுளோபின்

முள்ளந்தண்டுளிகளின் பிரதான சுவாச நிறப்பொருள் ஈமோகுளோபின் ஆகும். ஈமோகுளோபினில் குளோபின் எனும் புரதப்பகுதியும் ஹீம் எனும் அயன் பகுதியும் உண்டு. ஆக்சிசன் இரும்பு அயனோடு இணையும்; CO<sub>2</sub> புரதப்பகுதியோடு இணையும். எனவே ஆக்சிசன் கொண்டு செல்லலுக்கு காபனீரொக்சைட்டு போட்டியாக இருப்பதில்லை. எனினும் புகையிலுள்ள காபனோரொக்சைட்டு (CO) இரும்போடு இணைவதால் ஆக்சிசன் கொண்டு செல்லலுக்குப் போட்டியாக அமைந்து ஆக்சிசன் காவலைக் குறைக்கின்றது. ஒரு ஈமோகுளோபின் புரதத்தில் நான்கு இரும்பு அயன்கள் இணைக்கப்பட்டுள்ளன. ஒரு செங்குருதிக் கலத்தில் கிட்டத்தட்ட 270 மில்லியன் ஈமோகுளோபின் மூலக்கூறுகள் உள்ளன.
# செங்குருதியணு

## முலையூட்டிகளின் செங்குருதிக் கலம்

மனிதன் உட்பட முலையூட்டிகளின் செங்குருதிக் கலம் ஆக்சிசன் காவல் வினைத்திறனை அதிகரிப்பதற்கென பல இசைவாக்கங்களைக் கொண்டுள்ளது. அவற்றில் கருவோ, இழைமணியோ இருப்பதில்லை. எனவே இவற்றின் செங்குருதிக் கலங்களில் டி.என்.ஏ இருப்பதில்லை. முலையூட்டிகளின் செங்குருதிக் கலங்களுக்குத் தேவையான சக்தி காற்றின்றிய சுவாசம் மூலமே பெறப்படுகின்றது.
இழைணி இன்மையால் கிடைக்கும் நன்மை:
- காவப்படும் ஆக்சிசன் காவிக் கலமான செ.கு.கலத்தால் உபயோகிக்கப்பட மாட்டாது.
கரு இல்லாததால் கிடைக்கும் நன்மை:
- கரு பிடிக்கும் கனவளவு மீதப்படுத்தப்பட்டிருப்பதால், அதிக ஆக்சினைக் காவலாம்.
- டி.என்.ஏ இல்லாததால் செ.கு.கலங்களை எந்தவொரு வைரஸ்ஸாலும் தாக்கி அழிக்க முடியாது.
முலையூட்டிகளின் செங்குருதிக் கலங்கள் இரட்டைக் குழிவான தட்டுருவானவை. இவ்விரட்டைக் குழிவும் ஆக்சிசன் பரவலடையும் மேற்பரப்பின் பரப்பளவை அதிகரிப்பதாக உள்ளது.
# செங்குருதியணு

## முலையூட்டிகளின் செங்குருதிக் கலம்

### செங்குழிய வாழ்க்கைக் காலம்

செங்குழியங்கள் பொதுவாக செவ்வென்பு மச்சையில் உற்பத்தி செய்யப்படுகின்றன. ஒவ்வொரு செக்கனிலும் 2-4 மில்லியம் செங்குழியங்கள் உருவாகின்றன. இவற்றின் உற்பத்திக்கு இரும்புச்சத்து, புரதம், ஃபோலிக் அமிலம், வைட்டமின் B12 என்பன அவசியமாகும். ஒவ்வொரு செங்குழியமும் முதல் 7 நாட்களை செவ்வென்பு மச்சையினுள் ஆரம்ப நிலையிலும், கிட்டத்தட்ட 120 நாட்களை குருதியிலும் கழிக்கின்றன. செங்குழியங்களின் முன்னோடிக் கலங்கள் வலையுருக்குழியங்கள் ஆகும். வாழ்வுக் காலத்தை முடித்த செங்குழியங்களும், காயமடைந்த அல்லது வித்தியாசமான செங்குழியங்களும் குருதியிலிருந்து நீக்கப்படுகின்றன. பிரதானமாக மண்ணீரலிலும், ஈரலிலும் இவை நீக்கப்படுகின்றன. ஈரலில் அழிக்கப்படும் செங்குழியங்களின் கூறுகளிலிருந்தே பித்த நிறப்பொருட்கள் உருவாகின்றன.
கருப்பையில் உள்ள முதிர்மூலவுரு நிலையில் மாத்திரமே செங்குழியங்கள் பிரதானமாக ஈரலில் உருவாக்கப்படுகின்றன.
# செங்குருதியணு

## முலையூட்டிகளின் செங்குருதிக் கலம்

### மனிதரில் செங்குழியம்

- விட்டம்:6.2–8.2 µm
- தடிப்பு:0.8–1 µm
- மேற்பரப்பளவு:136 μm<sup>2</sup>
- வடிவம்:இருகுழிவான வட்டத்தட்டு வடிவம்
- எண்ணிக்கை: மொத்தமாக 20-30 திரில்லியன். இது உடலில் உள்ள மொத்தக் கலங்களின் எண்ணிக்கையில் கால்ப்பங்காகும்.
:ஆண்களில்- 5.5-6 மில்லியன்/µL
:பெண்களில்- 4.5-5 மில்லியன்/µL
# செங்குருதியணு

## செங்குழியத்துடன் தொடர்புடைய நோய்கள்

- குருதிச்சோகை- குருதியில் செங்குழிய எண்ணிக்கை குறைவடைவதால் அல்லது செங்குழிய வடிவம் விகாரமாவதால் ஏற்படும் நோய் நிலமை. இதனால் உடலில் ஆக்சிசன் கொண்டு செல்லும் வினைத்திறன் குறைவடையும்.  
:* இரும்புச் சத்துக் குறைபாட்டு குருதிச்சோகை- உணவில் இரும்புச் சத்து குறைவாக உள்ளமை/ உடலினுள் இரும்புச் சத்து உறிஞ்சப்படல் குறைவடைவதால் ஏற்படும் குருதிச் சோகை. செங்குழிய உற்பத்திக்கு இரும்புச் சத்து அவசியமென்பதால் உருவாக்கப்படும் செங்குழியங்களின் எண்ணிக்கை குறைவடைந்து குருதிச் சோகை ஏற்படும்.  
:* அரிவாள்-கலச் செங்குழிய குருதிச் சோகை- இது மரபணு சார்ந்த நோயாகும். மரபணுவில் ஏற்படும் மாறுதலால் உண்டாகின்றது. செங்குழியங்கள் அரிவாள் போன்ற வடிவை எடுக்கின்றன. அவற்றின் மீள்தன்மையும், ஆக்சிசன் காவும் திறனும் குறைவடைகின்றன. குருதிக் கலன்கள் விகாரமுள்ள இக்கலங்களால் அடைக்கப்படலாம். இதனால் வலியும், பக்கவாதமும் ஏற்படலாம். மண்ணீரலும் பாதிக்கப்படலாம்.
:* தலசீமியா- மரபணு சார்ந்த நோய். ஈமோகுளோபின் உப அலகுகள் சரியான வீதத்தில் உருவாக்கப்படாமையால் ஏற்படும் நோய் நிலமை.
:*கோளக் குழியமாதல் - மரபணு சார்ந்த நோய். செங்குழிய மென்சவ்வில் ஏற்படும் விகாரத்தால் கலம் சிறிய கோள வடிவத்தை எடுக்கும். இக்கலங்கள் மண்ணீரலில் இவற்றின் விகாரத்தன்மை காரணமாக அழிக்கப்படுவதால், செங்குழிய எண்ணிக்கை குறைவடைந்து குருதிச் சோகை ஏற்படும்.  
- செங்குழியச் சிதைவு-உருவாக்கப்படும் அளவை விட செங்குழியங்கள் அதிகளவில் அழிக்கப்படுவதால் ஏற்படும் நோய் நிலமை.  
:* மலேரியா- மலேரியாவை ஏற்படுத்தும் *Plasmodium* புரோட்டோசோவா தன் வாழ்க்கை வட்டத்தில் சில காலத்தை செங்குழியத்தினுள்ளே களிக்கும். அது செங்குழியத்தினுள்ளே உள்ள ஈமோகுளோபினை பிரிகையடையச் செய்து காய்ச்சலை ஏற்படுத்தும்.
- செங்குழிய எண்ணிக்கை அதிகரித்தல்- இந்நிலைமை குருதியின் பிசுக்குமையை அதிகரித்து குருதியோட்டத்தைக் குறைக்கும்.  
- பிழையான குருதி மாற்றீடு - பொருந்தாத குருதி வகைகளை மாற்றீடு செய்வதால் ஏற்படும் நோய் நிலமை. குருதி வாங்கியின் பிறபொருளெதிரிகள் பொருத்தமில்லாத குருதியிலுள்ள செங்குழியங்களை அழிப்பதால் இறுதியில் இறப்பு நிகழலாம்.
# சந்திரசேகர் வரையறை

**சந்திரசேகர் வரையறை (Chandrasekhar limit)** என்பது ஒரு நிலையான வெண் குறுமீனின் அதிக பட்ச திணிவு (Mass) அளவாகும். இது ஏறத்தாழ சூரியனின் நிறையைப்போல் 1.44 மடங்காகும் (2.765×10<sup>30</sup> kg). இதற்குக் கூடுதலான நிறையிருப்பின் அவ்விண்மீன் தனது நிலைத்தன்மையை இழக்கும். இவ்வரையறையைக் கண்டறிந்தவர் தமிழ் நாட்டில் பிறந்த புகழ் பெற்ற விஞ்ஞானியும், இயற்பியலிற்கான நோபல் பரிசு பெற்றவருமான சுப்ரமணியன் சந்திரசேகர் ஆவார்.  
வெண் குறுமீன்கள், எலக்ட்ரான் சமநிலை குலைவு அழுத்தத்தால் (Electron Degeneracy Pressure) தமது திண்மத்தால் ஏற்படும்புவியீர்ப்பு விசையால் ஏற்படக்கூடிய குலைவைத் (Gravitational Collapse) தடுத்து நிலைபெறுகின்றன (பொதுவாக விண்மீன்கள், திண்மத்தால் ஏற்படக்கூடிய புவியீர்ப்பு குலைவை, அணுக்கரு இணைப்பில் உருவாகும் அழுத்தத்தால் (Thermal Pressure) ஈடுசெய்து நிலைத்திருக்கின்றன). சந்திரசேகர் வரையறை திண்ம அளவைத் தாண்டும்போது, புவியீர்ப்பு குலைவை எலக்ட்ரான் சமநிலை குலைவு அழுத்தத்தால் ஈடுசெய்ய இயலாமல் போகிறது. அதன் தொடர்ச்சியாக, அவ்விண்மீன் ஈர்ப்பு விசை குலைவின் விளைவாக நியூட்ரான் விண்மீனாகவோ (Neutron Star) அல்லது கருந்துளையாகவோ (Blackhole) உருப்பெருகிறது. சந்திரசேகர் வரையறைக்குள்ளாக திண்மம் கொண்ட விண்மீன்கள், வெண் குறுமீன்களாக நிலைத்திருக்கும்.